钦定古今图书集成/明伦汇编/氏族典/第522卷 > 薛弼
## 钦定古今图书集成/明伦汇编/氏族典/第522卷 > 薛弼

按《宋史薛弼传》：“弼字直老，温州永嘉人。登政和二年
进士第，调怀州刑曹、杭州教授，迁光禄寺丞，改湖南
运判。杨幺据洞庭，寇鼎州，岳飞讨之，幺陆耕水战，楼
船十馀丈，官军仰视不得近。飞谋益造大舟，弼曰：‘今
大旱，湖水落洪，若重购舟首，勿与战，逐筏断江路，槁
其上流，使彼之长坐废，而精骑直𢭏其垒，则破坏在
目前矣’。”飞曰：“善。”兼旬，积寇尽平。进直秘阁，除岳飞参
谋官，再知荆南桃源。以左司郎官召知虔州，移黄州，
知广州，擢敷文阁待制。卒，年六十三。